ચૂંટણી પહેલા પોલીસે રોકડ અને દારૂની હેરફેર પર કાબુ મેળવવા માટે રાઉન્ડ ધ ક્લોક વાહન ચેકિંગ શરૂ કર્યું છે અને રોકડ તેમજ દારૂનો જથ્થો પણ જપ્ત કર્યો છે. પણ, નકલી પોલીસે પણ ચૂંટણીમાં વાહન ચેકિંગ કરવાના બહાને લોકોના નાણાંની ઉઠાંતરી કરવાનું શરૂ કર્યું છે. અમદાવાદના સી જી રોડ પર ગઇકાલે નકલી પોલીસે બે આંગડીયા પેઢીના કર્મચારીઓને રોકીને સામાન ચેંકિગ કરવાના બહાને રૂપિયા 12.50 લાખની રોકડ અને એક પાર્સલની ઉઠાંતરી કર્યાની ફરિયાદ નોંધવામાં આવી છે.